Kuopion museot

Luento: Mitä jäkälät ovat?
2026-01-14 16:30 - 18:00 (Europe/Helsinki) | Kuopion museo
Jäkäliä esiintyy kaikkialla, mutta ne ovat useimmiten huonosti tunnettuja. Esityksessä kerrotaan lyhyesti yleistä jäkälistä, ja tutustutaan kuvien avulla jäkälien monimuotoisuuteen.
Asiantuntijana Kuopion luonnontieteellisen museon museoamanuenssi Kimmo Jääskeläinen.
Sijainti Kuopion museon monitoimitila, vapaa pääsy. Tila on esteetön.
Linkki Kuopion museon Youtube-kanavan suorastriimiin.

Savolainen murhenäytelmä
2026-01-15, 2026-01-16, 2026-01-17, 2026-01-18, 2026-01-20, 2026-01-21, 2026-01-22, 2026-01-23 and 2 more dates | Kuopion museo
Myöhäiskesän ilta saa traagisen käänteen Savolanrinteen tilalla, kun talon isäntä ja hänen veljensä katoavat heinänmyyntireissullansa. Mitä on oikein tapahtunut?
Saatko ratkaistua Savolaisen murhenäytelmän? Tule kokeilemaan yksin tai kavereiden kanssa!
Savolainen murhenäytelmä on tarinallinen omatoimikierros Kuopion museon Myyttiset – metsän kätköissä -näyttelyssä. Kierros on rakennettu huonepakopeleistä ja murhamysteereistä inspiroituen. Tarvitset tarkkaavaisuutta, ongelmanratkaisukykyä ja päättelytaitoa – sekä älylaitteen, jolla avata QR-koodeja.
Hinta: Kuopion museon pääsylippu + omatoimikierrosmaksu 2 €/henkilö. Saatavilla Kuopion museon lipunmyynnistä. Kierroksen voi suorittaa museon aukiloaikoina, ja siihen kannattaa varata aikaa ainakin noin 30 minuuttia.
Ei sovellu alle 15-vuotiaille.

Myyttiset-näyttelyopastus lapsille
2026-01-17 10:30 - 11:00, 2026-01-24 10:30 - 11:00 | Kuopion museo
Lapsille suunnattu Myyttiset-näyttelyopastus kuljettaa oppaan johdolla pienet kulkijat halki entisaikojen metsän. Matkalla kuullaan esimerkiksi esivanhempiemme elämään kuuluneista uskomuksista, tutustutaan monenlaisiin metsän eläimiin ja olentoihin sekä ihmetellään yhdessä niihin liittyviä tarinoita.
Kierros kestää noin 30 minuuttia ja se on parittomien viikkojen lauantaisin (13.9., 27.9., 11.10., 25.10., 8.11., 22.11., 20.12., 3.1.2026, 17.1.2026 sekä näyttelyn viimeisenä viikonloppuna la 24.1.2026) klo 10.30. Lähtö lipunmyynnin läheisyydestä.
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.

Kuopion museon näyttely Myyttiset – metsän kätköissä sekä sen oheistapahtumat ovat osa Kuopio250-juhlavuotta.

Opastus: Talojen tarinoita
2026-01-17 13:00 - 14:00, 2026-01-24 13:00 - 14:00, 2026-01-31 13:00 - 14:00, 2026-02-07 13:00 - 14:00 | Korttelimuseo, Kirkkokatu 22, Kuopio, 70100, Suomi
Talojen tarinoita -näyttelyopastus esittelee jo lähes hävinnyttä puutalokaupunkia. Puu-Kuopio oli voimissaan 1900-luvun puoliväliin asti, jolloin jälleenrakennuskausi ja kaupungistuminen muuttivat kaupunkikuvaa merkittävästi. Opastuksella muistellaan arkista elämää puutalokaupungissa siellä asuneiden silmin ja tutustutaan siihen valokuvien avulla.
Lauantaisin klo 13. Opastus sisältyy museon pääsymaksuun (8/5 €, Museokortti, Kaikukortti, alle 18-vuotiaat maksutta).

Talojen tarinoita – Puutalokaupungin jäljillä
Näyttelyssä valokuvat ja muistelmat nivoutuvat yhteen luoden eloisan kokonaisuuden, joka kertoo kaupungin rakennushistoriasta sekä kaupunkikuvan muutoksesta. Näyttely esittelee Kuopion purettuja sekä edelleen olemassa olevia puutaloja piirtäen kuvaa vilkkaasta kaupungista, jonka kaduilla ihmiset toimittivat arkisia askareitaan. Kuopiossa lapsuutensa ja nuoruutensa 1940–1960-luvuilla viettäneet ihmiset kertovat millaista oli elää puutalojen täyttämässä kaupungissa.

Myyttiset-näyttelyopastus
2026-01-18 13:00 - 13:45, 2026-01-25 13:00 - 13:45 | Kuopion museo
Myyttiset-näyttelyopastus kuljettaa kulkijan halki entisaikojen metsän. Metsäretkellä tutustutaan esivanhempiemme elämää rytmittäneeseen kansanuskoon. Matkan varrelta löytyy niin myyteistä tuttuja olentoja ja luontotietoa kuin vanhin tunnettu pohjoissavolainen loitsukin.
Tiedontäyteinen kierros sopii parhaiten aikuisille ja nuorille ja on kestoltaan noin 45 minuuttia. Opastus lähtee kesäkaudella 7.6.–30.8.2025 lipunmyynnin läheisyydestä lauantaisin ja keskiviikkoisin klo 14. Syyskuusta alkaen näyttelyn päättymiseen saakka opastus on parittomien viikkojen sunnuntaisin sekä viimeisenä näyttelyn aukiolopäivänä su 25.1. klo 13
Opastus sisältyy museon pääsymaksuun (15/10 €, alle 18-v maksutta), Museokortti ja Kaikukortti käyvät.
***
Kuopion museon Myyttiset – metsän kätköissä -näyttely vie menneisyyden aarniometsään keskelle kansanuskon maailmaa. Se on tehty monilla aisteilla koettavaksi, elämykselliseksi ihmettelyn paikaksi, jossa riittää tutkittavaa kaikenikäisille.
Kuopion luonnontieteellisen museon ja Kuopion kulttuurihistoriallisen museon yhteistyönä tuottamassa näyttelyssä on esillä erityistä voimaa omaavia taikaesineitä sekä kiehtovia eläimiä. Tarinat, uskomukset ja todelliset luonnonilmiöt punoutuvat yhteen ainutlaatuisella tavalla. Kulje entisajan metsässä, tutustu myyttisiin hahmoihin, joudu metsänpeittoon ja loitsi itsesi vapaaksi!
Myyttiset-näyttely ja siihen liittyvät tapahtumat ovat osa Kuopio250-juhlavuoden ohjelmistoa.

Kantti-karhun satutunnit
2026-01-21 10:00 - 10:30, 2026-01-22 09:45 - 10:15, 2026-01-22 10:30 - 11:00 | Kuopion pääkirjasto, Maaherrankatu 12, Kuopio, 70100
Tervetuloa viettämään pakkaspäiviä satutuntien merkeissä yhdessä Kuopion pääkirjaston ja Kuopion museon väen kanssa! Tänä vuonna aiheena ovat kiehtovat karhut. Ennen nimittäin uskottiin, että karhu käänsi kylkeä talvipesässään tammikuun lopulla.
Kantti-karhun satutunnit soveltuvat parhaiten 3–7-vuotiaille. Ne ovat kaikille avoimia ja maksuttomia. Niitä järjestetään kolme, jotta kaikki halukkaat pääsevät varmasti kuulolle:

ke 21.1. klo 10–10.30 Kuopion pääkirjaston lasten- ja nuortenosasto
to 22.1. klo 9.45–10.15 Kuopion museon monitoimitila
to 22.1. klo 10.30–11.00 Kuopion museon monitoimitila

Tervetuloa!

Avoin kuvapaja
2026-01-29 14:00 - 16:30, 2026-02-05 14:00 - 16:30 | Kuopion museo
Kaikenikäisille aikuisille suunnatut avoimet kuvapajat, jossa taiteen keinoin tapahtuvaan tekemiseen syvennytään eri teemojen kautta. Aiempaa kokemusta piirtämisestä tai maalaamisesta ei tarvita.
Ei ennakkoilmoittautumista, mukaan voi tulla silloin kun itselle sopii. Pajatoiminta on maksutonta ja taidetarvikkeet löytyvät paikan päältä. Huom! Paikkoja oppimistilassa on rajoitettu määrä.
TORSTAIN KUVAPAJA KLO 14‒16.30 Kuopion museon katukerroksen oppimistilassa seuraavina päivinä: 18.9. / 25.9. / 2.10. / 9.10. / SYYSTAUKO 2vkoa / 30.10. / 6.11. / 13.11. / 20.11. / 27.11. / 4.12. / 11.12. / 18.12.
KEVÄTKAUSI 2026: 29.1.2026, 5.2., 12.2., 19.2.,26.2., kevättauko 2 vkoa, 19.3. , 26.3., 2.4. , 9.4. ,16.4., 23.4. , 30.4.
Järj. Kuopion kaupunki, Kansalaistoiminnan palvelut. Yhteistyössä Kuopion museo.

Opastus: Kuopion museon kohokohdat
2026-01-31 14:00 - 14:45, 2026-02-07 14:00 - 14:45 | Kuopion museo
Tule mukaan opastukselle tutustumaan alueemme Pohjois-Savon historiaan tai Itä-Suomen luontoon! Osallistujia johdatellaan Kuopion museon perusnäyttelyiden saloihin nostamalla esiin kunkin näyttelynosan kohokohtia.
Opastus sisältyy pääsylipun hintaan (15/10 €, alle 18-vuotiaat ilmaiseksi). Museokortti ja Kaikukortti käyvät. Opastus on kestoltaan noin 45 minuuttia.

Tavis Dance Company Villit-näyttelyssä
2026-02-04 08:00 - 2026-02-22 17:00, 2026-02-04 16:30 - 17:30 | KUMMA, Kauppakatu 35, Kuopio, 70100
Tavis Dance Company esiintyy KUMMAssa inspiroituneena Villit-näyttelystä. Improvisoituja sooloja, ryhmän yhteistä villiä ja värikästä tanssia.
Tavis Dance Company (TDC) on harrastusryhmä, joka koostuu tavallisista eri-ikäisistä ihmisistä, joilla on uteliaisuutta, avoimuutta sekä halua ilmaista itseään ja kokeilla uutta. TDC:n tanssijat ovat monipuolinen ja värikäs joukko eri-ikäisiä, erilaisia ja ilmaisuvoimaisia persoonia. Tavis Dance Companyn toimintaa järjestää Itä-Suomen tanssin aluekeskus.

Aikataulu:
ke 4.2. klo 16.30-17.30
to 12.2. klo 11-12
su 22.2. klo 15-16

Esitys kuuluu sisäänpääsyn hintaan, alle 18-vuotiaat ilmaiseksi ja Museokortti ja Kaikukortti käy maksuvälineeksi tottakai.

Kuva: Sampo Jaakkola

OMPELUSEURAT: Korjataan alusvaatteita & Tintti Tinkala laulu ja piano
2026-02-04 13:00 - 17:30 | Kuopion museo
Helmikuussa on päällä paljon. Korjauspajassa on teemana pukeutumisen alemmat kerrokset. Mukavien alusvaatteiden jatkoaika on viisautta. Paljon voidaan korjata ja lopputulos jää varsin yksityiseksi: Kiinnitetään repsottavia ja vaihdetaan väsyneitä kuminauhoja, paikataan alushousujen ja välikerrastojen kulumakohtia, vaihdetaan rintaliivien hakasia jne.
Teemasta riippumatta saa tulla kaikenlaisten korjaustöiden kanssa. Korjausaktiivit neuvovat ja auttavat korjaamisen alkuun.
Pajaan saa tulla ilman ennakkoilmoittautumista oman aikataulun mukaan. Paikan päältä löytyy ompelukoneita ja korjaamiseen paikkakankaita, lankoja ym. Voit tuoda käyttöön ja kiertoon myös omia korjausmateriaaleja.
Illan päätöksenä lauluja kaipauksesta, lohdutuksesta ja vähän rakkaudestakin.
Tintti Tinkala, laulu ja piano. Tintti on kuopiolainen muusikko: kanttori, laulaja ja kuoronjohtaja.
Esitysaika klo 17.00. Korjaaminen saa jatkua esityksen aikana. Korjauspaja päättyy esityksen jälkeen.

Tapahtumassa on esillä pieni näyttely korjausteemaan liittyviä kirjoja. Kuopion kaupunginkirjaston vinkkilistan avulla kirjastosta voi lainata lisää kutakin aihetta käsittelevää kirjallisuutta.
Korjataan se, mitä pystytään. Korjataan tämä!
Korjataan tämä elämä kestäväksi elämäksi.
Yhteistyössä Jätekukko, Kuopion museo, Kuopion kaupunginkirjasto, Elävä säätiö, Taike ja ITAK
Ohjelmamuutokset ja täydennykset mahdollisia.
Lisätietoja OMPELUSEURAT Instagramista.

Kevätkauden muut korjauspajakerrat:
Ke 11.3. klo 13-17.30 OMPELUSEURAT: Farkkujen paikkaus ja taskupussien korjaus & joku taiteilija
Ke 8.4. klo 13-17.30 OMPELUSEURAT: Pehmolelujen korjaaminen & Lasse Forsgren ja laitteet
Ke 6.5. klo 13-17.30 OMPELUSEURAT: Kesävaatteiden korjaaminen & Jenni Venäläinen ja kantele

Yleisöopastus Kummaan keitokseen
2026-02-08 14:00 - 15:00
Kumma keitos – tarinoita kokoelmista
Mitä yhteistä on Kevät-veistoksella, salaperäisellä yöllä 18.6.1988 ja kauppaneuvos Oskar Huttusella? Entä mitä tapahtuu, kun kokoelmaähky iskee? KUMMAn uusi kokoelmanäyttely Kumma keitos ei tyydy ainoastaan tarjoilemaan teoksia taiteennälkään – se kutsuu sinut lusikoimaan tarinoita, jotka ovat yhtä outoja ja yllättäviä kuin itse museon kokoelmat.
Näyttelyssä sukelletaan syvälle taiteenkeräilyn salaisuuksiin: miksi ihminen haluaa omistaa, säilöä ja järjestää? Miten syntyy kokoelma, ja mitä tapahtuu, kun keräily menee vähän… överiksi? Mukana on myös taidekaupan kiemuroita, väärennösten villi maailma ja pulmia, jotka saavat sinut epäilemään kaikkea – jopa omia silmiäsi.
Ja sitten ne aarteet. Ne, joita ei ole koskaan ennen nähty näyttelyssä, koska eihän sellaisia aarteita uskalleta esille laittaa. Kyllä, nyt niitä on esillä. Tule katsomaan, mitä kaikkea museon kätköistä voi löytyä.
Kumma keitos on totaalinen taidekokemus, mutta samalla se on myös seikkailu. Näyttelyssä voit tehdä katsauksen taidekauppiaan peräkonttiin, jollaisesta joku kaupunginisä on aikoinaan ostanut perävalotakuulla teoksia. Astu kipsikaappiin, jossa ajan hammas on jo nakertanut omansa. Murentuneet teokset ja pölyksi hajonneet muodot kertovat kuiskaten siitä, mitä joskus oli – ja mitä ei enää ole. Pääset vaikuttamaan itse myös näkemiisi teoksiin: Mediataidetilassa valitset itse mitä katsot. Ja kyllä, näyttelyssä on voita. Miksi? Miten se liittyy kokoelmiin, selviää näyttelyssä.
Kumma keitos kutsuu sinut myös aikamatkalle, pelaamaan Kummapulma-taideväärennöspeliä ja ehkä – vain ehkä – ratkaisemaan mysteerin, joka on odottanut ratkaisijaansa vuodesta 1988.

Opastus kuuluu sisäänpääsyn hintaan , alle 18-vuotiaat ilmaiseksi ja Museokortti käy maksuvälineeksi tottakai.
